**Štatút festivalu inscenácií súčasnej slovenskej a svetovej drámy**

**Nová dráma/New Drama**

**Preambula**

Cieľom Štatútu je definovať pravidlá, zložky, východiská festivalu a kritériá výberu súťažných inscenácií.  
Festival inscenácií súčasnej slovenskej a svetovej drámy Nová dráma/New Drama je súťažným festivalom činoherných a performatívnych inscenácií a vystúpení, ktoré boli uvedené v profesionálnych divadlách na Slovensku v aktuálnom výberovom období.

Festival je jediným celoslovenským súťažným festivalom a otvoreným fórom určeným na prezentáciu súčasnej slovenskej a svetovej drámy.

Festival je určený odbornej aj laickej verejnosti, pričom jeho zámerom je predstaviť najhodnotnejšie inscenácie, spoluvytvárajúce kultúrny a umelecký kontext profesionálnej divadelnej scény na Slovensku, a podporiť realizáciu aj tvorbu pôvodnej slovenskej a svetovej drámy.

**Článok I.**

**Úvodné ustanovenia**

1. Festival inscenácií súčasnej slovenskej a svetovej drámy Nová dráma/New Drama (ďalej len „festival“) je súťažným festivalom najlepších inscenácií súčasnej slovenskej a svetovej drámy uvedených profesionálnymi divadlami na Slovensku v aktuálnej, resp. predchádzajúcej divadelnej sezóne (od 1. 2. do 31. 1.).
2. Hlavným usporiadateľom festivalu je Divadelný ústav, príspevková organizácia Ministerstva kultúry Slovenskej republiky.
3. Festival sa koná každoročne v máji v Bratislave v rozpätí 5 – 7 dní.
4. Partnerov festivalu oslovuje Divadelný ústav v období príprav festivalu. Špecifikácia partnerstva je zahrnutá v Zmluve o spolupráci, ktorú podpisujú obidve strany.
5. Organizačná štruktúra festivalu:
   1. Hlavný usporiadateľ  
      Hlavný usporiadateľ zabezpečuje plynulý chod festivalu.  
      V priebehu prípravy festivalu oslovuje na spoluprácu externých odborníkov a partnerov festivalu.
   2. Dramaturgická rada  
      Dramaturgická rada navštevuje a posudzuje vybrané inscenácie slovenských profesionálnych zriaďovaných a nezriaďovaných divadiel.   
      Na základe kritérií festivalu zostavuje výber hlavného festivalového programu.
   3. Festivalová porota  
      Festivalová porota posudzuje všetky inscenácie hlavného programu a rozhoduje o udelení festivalových cien. Svoje rozhodnutie písomne zdôvodní.

Organizačný štáb festivalu:

1. Čestný/á riaditeľ/ka  
   Úlohou Čestného/ej riaditeľa/ky festivalu je reprezentačná činnosť, tzn. podieľať sa na propagácii festivalu a na jeho verejnej prezentácii (tlačová konferencia, slávnostné otvorenie festivalu, odovzdávanie festivalových cien a pod.)
2. Riaditeľ/ka  
   Úlohou Riaditeľa/ky festivalu je zabezpečiť prípravu a plynulý chod festivalu z organizačného i ekonomického hľadiska, podieľať sa na kreovaní programu, nadväzovať kontakty so zahraničnými hosťami a odborníkmi a pod. Taktiež aj reprezentačná činnosť, tzn. podieľať sa na propagácii festivalu a na jeho verejnej prezentácii (tlačová konferencia, slávnostné otvorenie festivalu, odovzdávanie festivalových cien a pod.).

Riaditeľ/ka festivalu má rozhodovaciu právomoc.

1. Výkonný/á riaditeľ/ka  
   Úlohou Výkonného/ej riaditeľa/ky festivalu je koordinačná a produkčná činnosť spojená s uvádzaním hlavného a sprievodného programu, reprezentačná činnosť, tzn. podieľať sa na propagácii festivalu a na jeho verejnej prezentácii (tlačová konferencia, slávnostné otvorenie festivalu, odovzdávanie festivalových cien a pod.)   
   Taktiež sa podieľa na kreovaní programu a pod.
2. Programový/á riaditeľ/ka  
   Úlohou Programového/ej riaditeľa/ky festivalu je evidovanie inscenácií, ktoré spĺňajú kritériá festivalu, koordinovanie návštev dramaturgickej rady (vybavovanie vstupeniek a návšteva produkcií), kreovanie tvorby a realizácia sprievodného programu a pod.
3. PR manažér/ka festivalu  
   Úlohou PR manažéra/ky festivalu je propagácia festivalu, jeho hlavného a sprievodného programu. Taktiež spolupráca pri vyhľadávaní partnerov festivalu, oslovovanie možných mediálnych partnerov, informovanie televíznych, rozhlasových printových a online médií a mediálnych partnerov. Prepájanie organizátorov, hostí a účastníkov festivalu s novinármi a pod.
4. Ďalší členovia/ky organizačného štábu   
   Úlohou Ďalších členov/iek organizačného štábu sú produkčné činnosti, koordinovanie zahraničných hostí, technické zabezpečenie, spolupráca pri vytváraní programu, kontakt s domácimi a zahraničnými hosťami, distribúcia propagačných materiálov a ďalšie činnosti potrebné pre plynulý chod festivalu.

**Článok II.**

**Program festivalu**

1. Program festivalu sa skladá z hlavnéhosúťažného programu a sprievodných podujatí.
2. Hlavný súťažný program tvorí 10 – 12 inscenácií súčasnej slovenskej a svetovej drámy profesionálnych divadiel a divadelných súborov zo Slovenska.
3. Sprievodné podujatia tvorí:
   1. Programová sekcia Focus  
      Súbor sprievodných festivalových podujatí, ktoré sa zameriavajú na vybranú zahraničnú krajinu a jej slovenskú prezentáciu.  
      Súčasťou sekcie je hosťovanie zahraničnej inscenácie, vydanie a prezentácia prekladovej publikácie a Theory event. Focus určuje organizačný štáb v spolupráci s osloveným zahraničným kurátorom.
   2. Programová sekcia Patrón/ka festivalu  
      Súbor sprievodných podujatí, ktoré sa zakladajú na vybranej významnej zahraničnej osobnosti z oblasti divadla a kultúry.  
      Patrón/ka festivalu je reprezentačnou osobnosťou daného ročníka festivalu. Jeho/jej pôsobenie na festivale zahŕňa príhovor na slávnostnom otvorení, masterclass a účasť na prezentácii zborníka hier.

Patróna/ku festivalu určuje organizačný štáb.

* 1. Medzinárodná konferencia  
     Slovenskí/é a zahraniční/é odborníci/čky z oblasti divadla a kultúry prihlasujú svoje príspevky na základe verejnej výzvy. Organizačný štáb stanovuje tému konferencie a prostredníctvom Vedeckého výboru konferencie vyberá príspevky.
  2. Seminár mladej kritiky  
     Kritický seminár vedený prizvaným odborným lektorom prebieha počas celého trvania festivalu. Študenti/ky vysokých škôl umeleckého a humanitného zamerania zo Slovenska a zahraničia sa pod odborným vedením lektora/ky venujú reflexiám inscenácií hlavného programu. Účastníci/čky seminára tvoria zároveň študentskú porotu festivalu a na jeho záver udelia cenu študentskej poroty.
  3. Trojboj a finále súťaže Dráma  
     Inscenované čítanie finálových textov súťaže Dráma. Vyhlasovanie výsledkov a odovzdávanie cien súťaže počas záverečného ceremoniálu festivalu.
  4. Ďalšie sprievodné podujatia   
     Medzi ďalšie sprievodné podujatia patria diskusie, inscenované čítania, výstavy, panelové diskusie, neformálne a formálne stretnutia a ďalšie aktivity na podporu prezentácie slovenského divadla v zahraničí.

1. Program festivalu zostavuje dramaturgická rada (hlavný festivalový program) a organizačný štáb (všetky druhy sprievodných podujatí).

**Článok III.**

**Dramaturgická rada a výber inscenácií do hlavného programu festivalu**

1. Výber inscenácií do hlavného súťažného festivalového programu uskutočňuje Dramaturgická rada.
2. Činnosť Dramaturgickej rady koordinuje programový/á riaditeľ/ka festivalu (zabezpečuje lístky na predstavenia a návštevu inscenácií členov Dramaturgickej rady).
3. Dramaturgická rada pozostáva z nepárneho počtu členov, minimálne troch, a na jej čele je predseda/níčka. Personálne zloženie Dramaturgickej rady sa každoročne mení a určuje ho organizačný štáb festivalu.
4. Dramaturgická rada navštevuje vybrané inscenácie bratislavských a mimobratislavských profesionálnych divadiel (zriaďovaných a nezriaďovaných), resp. ak situácia neumožní inak, istý počet inscenácií sleduje aj z audiovizuálnych záznamov, ktoré poskytnú divadlá a divadelné združenia. Inscenácie, navrhnuté dramaturgickou radou do hlavného programu, musia byť v konečnom štádiu posúdené na základe osobnej návštevy divadla.
5. Dramaturgická rada uzatvára program najneskôr 3 mesiace pred začiatkom konania festivalu.
6. Dramaturgická rada zabezpečuje textové podklady do festivalových propagačných materiálov podľa pokynov programového/ej riaditeľa/ky festivalu.
7. Odmeny za vykonanú prácu pre členov dramaturgickej rady zabezpečuje Hlavný usporiadateľ festivalu – Divadelný ústav.
8. Do výberu môžu byť zaradené:
9. inscenácie vychádzajúce z pôvodnej slovenskej a svetovej drámy, nie staršej ako 20 rokov,
10. kolektívne autorské diela,
11. dramatizácie,
12. inscenácie, ktoré vznikli v rámci inovatívnych inscenačných postupov –

interdisciplinárne či multimediálne diela,

1. inscenácie, ktoré prešli zásadnými úpravami dramatického textu staršieho ako 20 rokov (výhradne ich textová podoba), a to v prípade, keď je v popise diela k pôvodnému autorovi pridaný aj autor úpravy,
2. hybridné scénické formy so zreteľom na činohernú zložku,
3. činoherné inscenácie bez využívania textovej predlohy (nie však tanečné inscenácie).
4. Do výberu môžu byť zaradené výlučne inscenácie určené pre dospelé publikum, tzn. inscenácie určené adresátovi nad 18 rokov.

**Článok IV.**

**Festivalová porota a udeľovanie festivalových ocenení**

1. Festivalová porota sleduje hlavný súťažný program počas trvania celého festivalu.
2. Festivalová porota je trojčlenná a je zložená z odborníkov/čok a osobností z oblasti umenia a kultúry zo Slovenska a zahraničia. Personálne zloženie poroty určujú riaditelia festivalu (riaditeľ/ka, výkonný/á riaditeľ/ka a programový/á riaditeľ/ka). Festivalová porota si na prvom stretnutí zvolí svojho/u predsedu/níčku.
3. Festivalová porota udeľuje nasledovné festivalové ceny:
   1. Grand Prix Nová dráma/New Drama  
      Hlavná cena festivalu môže byť udelená len jednej inscenácii, a to na základe porotou stanovených kritérií.  
      Vizuálna podoba ceny je dielom výtvarníka/čky, ktorého vyberá Hlavný usporiadateľ.
   2. Zvláštne ceny poroty  
      Porota môže udeliť ľubovoľný počet zvláštnych cien.   
      Porota môže zvláštnu cenu udeliť ľubovoľnej zložke (napr. za hudbu, za svetelný dizajn, herecký výkon a pod.).   
      Vizuálna podoba ceny je dielom výtvarníka/čky, ktorého vyberá Hlavný usporiadateľ.

4. Jedna inscenácia môže byť odmenená i viacerými festivalovými cenami, ak tak rozhodne festivalová porota.

1. Porota udeľuje vyššie uvedené ceny na základe konsenzuálneho rozhodnutia všetkých členov.
2. Na základe hlasovania divákov udeľuje Magistrát hlavného mesta SR Bratislavy Cenu bratislavského diváka. Hlasovanie divákov zabezpečuje Hlavný usporiadateľ festivalu.   
   Hlasy sa počítajú na základe vzorca, ktorý určuje Hlavný usporiadateľ. Vzorec zohľadňuje veľkosť sály (kapacitu), naplnenosť a počet odovzdaných hlasovacích lístkov.  
   V prípade rovnosti hlasov rozhoduje počet negatívnych hlasov.  
   Vecnú cenu vyberie, zabezpečí a venuje Magistrát hlavného mesta SR Bratislavy.
3. Cenu študentskej poroty udeľujú členovia/ky Seminára mladej kritiky vybraní z radov študentstva vysokých škôl umeleckého a humanitného zamerania zo Slovenska a zahraničia, ktorých počas trvania festivalu odborne koordinuje prizvaný/á profesionálny/a kritik/čka alebo teatrológ/ička.
4. Členovia/ky študentskej poroty udeľujú cenu na základe konsenzuálneho rozhodnutia všetkých členov/iek, a to pod odborným dohľadom lektora/ky.
5. O výtvarnej či vecnej podobe Ceny študentskej poroty rozhoduje Hlavný usporiadateľ festivalu.
6. Festivalové ceny sa odovzdávajú počas záverečného ceremoniálu festivalu. Grand Prix Nová dráma/New Drama udeľuje predseda/níčka odbornej poroty, Cenu bratislavského diváka odovzdáva Primátor/ka hlavného mesta SR Bratislavy alebo zástupca/kyňa Magistrátu hlavného mesta SR Bratislavy, Cenu študentskej poroty odovzdávajú členovia/ky Seminára mladej kritiky.

**Článok V.**

**Záverečné ustanovenia**

1. Štatút sa uzatvára na dobu neurčitú.
2. Štatút nadobúda platnosť a účinnosť dňom podpisu uvedeného dokumentu.
3. Divadelný ústav ako Hlavný usporiadateľ festivalu má právo na doplnenia a zmeny festivalového štatútu, ktoré budú riadne zapracované do novej podoby štatútu.
4. Štatút je uverejnený na oficiálnom webovom sídle festivalu www.novadrama.sk.
5. Štatút vypracováva Hlavný usporiadateľ festivalu.

V Bratislave, dňa 1. 12. 2023

doc. Mgr. art. Vladislava Fekete, ArtD.

**riaditeľka Divadelného ústavu**